KOMISSION TÄYTÄNTÖÖNPANOASETUS (EU) 2022/400,

annettu 7 päivänä maaliskuuta 2022,

maataloustukirahaston menoihin käytettävissä olevan nettomäärän vahvistamisesta annetun täytäntöönpanoasetuksen (EU) 2021/128 muuttamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 16 artiklan 2 kohdan,

sekä katsoo seuraavaa:

(1) Komission täytäntöönpanoasetuksessa (EU) 2021/128 (2) vahvistetaan Euroopan maatalouden tukirahaston (maataloustukirahaston) menoihin käytettävissä oleva nettomäärä sekä Euroopan maaseudun kehittämisen maatalousrahaston (maaseuturahaston) Euroopan parlamentin ja neuvoston asetuksen (EU) N:o 1307/2013 (3) 7 artiklan 2 kohdan ja 14 artiklan nojalla varainhoitovuosiksi 2021–2027 käytettävissä olevat määrät.

(2) Asetuksen (EU) N:o 1306/2013 16 artiklan 1 kohdan mukaisesti maataloustukirahaston menoihin käytettävissä oleva nettomäärä vuosina 2021–2027 koostuu neuvoston asetuksen (EU, Euratom) 2020/2093 (4) liitteessä I vahvistettujen markkinoihin liittyvien menojen ja suorien tukien enimmäismääristä.

(3) Useat jäsenvaltiot ilmoittivat komissiolle asetuksen (EU) N:o 1307/2013 11 artiklan 6 kohdan neljännen alakohdan mukaisesti päätöksestään, joka koskee suorien tukien määrän alentamista kyseisen asetuksen 11 artiklan 1 kohdan mukaisesti, sekä alentamisesta johtuvan arvioidun tulon kalenterivuoden 2022 osalta. Mainitun asetuksen 7 artiklan 2 kohdan mukaisesti tukien alentamisesta johtuva arvioitu tulo on asetettava saataville maaseuturahastosta rahoitettavana unionin tukena.

(4) Useat jäsenvaltiot ilmoittivat komissiolle asetuksen (EU) N:o 1307/2013 14 artiklan 1 kohdan seitsemännen alakohdan mukaisesti päätöksestään asettaa saataville tietty prosenttiosuus kalenterivuoden 2022 vuotuisista kansallisista enimmäismääristään käytettäväksi maaseuturahastosta varainhoitovuonna 2023 rahoitettavana lisätukena.

(5) Useat jäsenvaltiot ilmoittivat komissiolle asetuksen (EU) N:o 1307/2013 14 artiklan 2 kohdan seitsemännen alakohdan mukaisesti päätöksestään asettaa saataville suorina tukina kalenterivuoden 2022 osalta tietty prosenttiosuus tuesta, joka rahoitetaan maaseuturahastosta varainhoitovuonna 2023.

(6) Asetuksen (EU) N:o 1307/2013 liitteissä II ja III vahvistettuja asiaa koskevia enimmäismääriä mukautettiin vastaavasti komission delegoidulla asetuksella (EU) 2022/42 (5).

(7) Asetuksen (EU, Euratom) 2020/2093 2 artiklan 1 kohdan mukaisesti mainitun asetuksen liitteessä I esitettyä monivuotisen rahoituskehyksen markkinoihin liittyvien menojen ja suorien tukien alaenimmäismäärää on mukautettava mainitun asetuksen 4 artiklassa säädetyn teknisen mukautuksen nojalla maaseuturahaston ja suorien tukien välisten siirtojen perusteella.

(8) Näin ollen on tarpeen mukauttaa täytäntöönpanoasetuksessa (EU) 2021/128 vahvistettua maataloustukirahaston menoihin käytettävissä olevaa nettomäärää. Selvyyden vuoksi maaseuturahaston käytettäväksi asetettavat määrät olisi myös julkaistava.

(9) Sen vuoksi täytäntöönpanoasetusta (EU) 2021/128 olisi muutettava,

ON HYVÄKSYNYT TÄMÄN ASETUKSEN:

1 artikla Korvataan täytäntöönpanoasetuksen (EU) 2021/128 liite tämän asetuksen liitteellä.

2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä maaliskuuta 2022. Komission puolesta Puheenjohtaja Ursula VON DER LEYEN

(1) EUVL L 347, 20.12.2013, s. 549.

(2) Komission täytäntöönpanoasetus (EU) 2021/128, annettu 3 päivänä helmikuuta 2021, maataloustukirahaston menoihin käytettävissä olevan nettomäärän vahvistamisesta (EUVL L 40, 4.2.2021, s. 8).

(3) Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).

(4) Neuvoston asetus (EU, Euratom) 2020/2093, annettu 17 päivänä joulukuuta 2020, vuosia 2021–2027 koskevan monivuotisen rahoituskehyksen vahvistamisesta (EUVL L 433I, 22.12.2020, s. 11).

(5) Komission delegoitu asetus (EU) 2022/42, annettu 8 päivänä marraskuuta 2021, Euroopan parlamentin ja neuvoston asetuksen (EU) N:o 1307/2013 liitteiden II ja III muuttamisesta siltä osin kuin on kyse tiettyjen jäsenvaltioiden kalenterivuoden 2022 suoria tukia koskevista kansallisista enimmäismääristä ja nettoenimmäismääristä (EUVL L 9, 14.1.2022, s. 3).